open-index/open-wikipedia-markdown huggingface dataset:
కన్యాశుల్కం (మొదటి కూర్పు)

కన్యాశుల్కం మొదటి కూర్పు నాటకాన్ని గురజాడ అప్పారావు 1892లో రాసిన తెలుగు నాటకం. సుప్రసిద్ధమైన రెండవ కూర్పుకు దీనికి చాలా పోలికలు, భేదాలు ఉన్నాయి.

## ఇతివృత్తం
గిరీశం విజయనగరం బొంకుల దిబ్బ వద్ద ఉండగా నాటకం ప్రారంభం అవుతుంది. గిరీశం చేసిన అప్పులు తీర్చమని ఊళ్ళోవాళ్ళు అడుగుతూంటే వారి బారి నుంచి తప్పించుకునేందుకు తన శిష్యుడైన వెంకటేశానికి చదువు చెప్పే వంకతో వారి గ్రామానికి వెళ్ళిపోతాడు. వెంకటేశం అప్పటికే పరీక్ష తప్పి ఉండడంతో, ఇంట్లో తండ్రి కొడతాడేమోనన్న భయంతో ఉండడాన్ని కనిపెట్టి అతనికి తండ్రితో దెబ్బలు తప్పిస్తానని చెప్పి ఊరికి వస్తాడు. 

## తేడాలు
మొదటి కూర్పుకీ కన్యాశుల్కం నాటకంగా ప్రఖ్యాతి చెందిన రెండవ కూర్పుకీ మధ్య చెప్పుకోదగ్గ ప్రధానమైన భేదాలు ఉన్నాయి.
* **మధురవాణి** : కన్యాశుల్కం రెండవ కూర్పులో ప్రధాన పాత్రల్లో ఒకటిగా ఉండి, తెలుగు సాహిత్య చరిత్రలో ప్రత్యేక స్థానాన్ని పొందిన మధురవాణి పాత్ర నిడివి మొదటి కూర్పులో చాలా తక్కువ. మహారాజు ఆనంద గజపతి ఇష్టసఖి అయిన దేవదాసి మహిళ రామస్వామి వ్యక్తిత్వానికి ప్రభావితడైన గురజాడ అప్పారావు కన్యాశుల్కం మొదటి కూర్పులో చిరు పాత్రగా ఉన్న మధురవాణి పాత్రను 1910లో రెండవ కూర్పు నాటికి పూర్తిస్థాయి పాత్రగా, పలు కోణాలను ఆవిష్కరించేలా రూపకల్పన చేశాడని సాహిత్యవేత్త మన్నె సత్యనారాయణ భావించాడు.

## మూలాలు

వర్గం:నాటకాలు
వర్గం:పుస్తకాలు
వర్గం:తెలుగు నాటకాలు
వర్గం:1892 నాటకాలు
వర్గం:కన్యాశుల్కం
పూనమ్ బజ్వా

**పూనమ్ బజ్వా** భారతీయ సినిమా నటి. తెలుగు, తమిళ, మలయాళ, కన్నడ చిత్రాలలో నటించింది.

## జననం
పూనమ్ ముంబై లోని పంజాబీ కుంటుబంలో 1985, ఏప్రిల్ 05 న జన్మించింది. తండ్రి అమర్జిత్ సింగ్ నౌకాదళ అధికారి, తల్లి దీపికా సింగ్ గృహిణి. చెల్లెలు పేరు దయా.
2005 లో మిస్ పూణేగా గెలిచింది. పై చదువులు చదువుకుంటూనే పార్ట్ టైమ్ మోడలింగ్ ప్రారంభించింది. ఒక రాంప్ షో కోసం హైదరాబాద్ కి వచ్చినపుడు, మొదటి సినిమా దర్శకుడు చూసి తన సినిమాలో నటించాలని కోరారు. 12వ తరగతి చదివిన పూనమ్, తన కాలేజి చదువుకు ఐదు నెలల విరామం ఉండడంతో, చిత్రంలో నటించటానికి అంగీకరించింది. పూణేలోని SIMC నుండి సాహిత్యంలో డిగ్రీ అందుకుంది.

## సినీ ప్రస్థానం
2005లో వచ్చిన మొదటి సినిమా ద్వారా తెలుగు సినీరంగంలోకి అడుగుపెట్టిన పూనమ్, అక్కినేని నాగార్జునతో బాస్, భాస్కర్ దర్శకత్వంలో వచ్చిన పరుగు సినిమాలతో సహా పలు తెలుగు చిత్రాలలో నటించింది.

2008లో హరి దర్శకత్వంలో వచ్చిన సేవల్ అనే మసాలా చిత్రం ద్వారా తమిళంలోకి అడుగుపెట్టి, తనవట్టు, కచేరీ అరామ్బం, ద్రోహి వంటి చిత్రాలలో నటించింది.

కొత్త దర్శకుడు ప్రవీణ్ దర్శకత్వంలో నటించింది. మమ్ముట్టి, మోహన్ లాల్తో కలిసి నటించింది. రఫీ మెకార్టీన్ దర్శకత్వంలో వచ్చిన చైనా టౌన్ అనే మలయాళ సినిమాలో ఎమిలీ పాత్రలో మోహన్ లాల్, దిలీప్, జయరాం, సూరజ్ వెంజారామూడ్, కావ్య మాధవన్ లతో నటించింది.

'ఓం' సినిమాను తెర‌కెక్కించిన సునీల్ రెడ్డితో పూనమ్ కి రహాస్యంగా పెళ్లి జరిగిందని వార్తలు వచ్చాయి.

## చిత్ర సమహారం

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కన్నడ సినిమా నటీమణులు
సిదు నది వంతెన

**సిదు నది వంతెన** అనేది చైనాలో యేసంగూ నగర సమీపంలో సిదు నది యొక్క లోయ పై 496 మీటర్ల (1627 అడుగులు) ఎత్తున, 1,222 మీటర్ల (4,009 అడుగులు) పొడవున నిర్మించబడిన ఒక వేలాడే వంతెన. ఇది ప్రపంచంలోనే అత్యంత ఎత్తయిన వంతెనగా పేరు గాంచింది. ఈ వంతెన CCSHCC సెకండ్ హైవే కన్సల్టెంట్స్ కంపెనీ లిమిటెడ్ చే రూపకల్పన చేయబడింది. దీని నిర్మాణానికి 720 మిలియన్ యువాన్ ల (సుమారు US $ 100 మిలియన్) వ్యయమైంది. దీనిపై 2009 నవంబరు 15 న ట్రాఫిక్ ప్రారంభమైంది.

## మూలాలు

వర్గం:చైనాలో వంతెనలు
వర్గం:వంతెనలు
వర్గం:చైనా
వర్గం:తీగల వంతెనలు
కంచిలోని దేవాలయాల జాబితా

**[[కాంచి|కాంచిపురం]]** ను కంచి, కాంచి అని కూడా అంటారు. తమిళనాడు  రాష్ట్రంలోని ఈ పట్టణం దేవాలయాలకు ప్రసిద్ధి చెందింది. పల్లవుల రాజధానిగా కూడా వెలుగొందింది ఈ పట్టణం. పూర్వం ఈ పట్టణాన్ని కాంజీవరం, కాంచీ పట్టణం అని వ్యవహరించేవారు. "వేయి ఆలయాల పట్టణం" అని కూడా పిలిచేవారు. ప్రస్తుతం కాంచీపురం జిల్లకు రాజధానిగా ఉంది. చెన్నై నుంచి దాదాపు 72 కిలోమీటర్ల దూరంలో ఉంది కంచి.

హిందువులకు మోక్షప్రదానమైన ఏడు నగరాల్లో కాంచీపురం ఒకటి. మోక్షభూమి, శక్తి భూమిగా ఈ క్షేత్రం ఎంతో పవిత్రమైనదిగా హిందువుల నమ్మకం. గరుడ పురాణం ప్రకారం మోక్షన్ని ఇచ్చే నగరాలు ఏడు  అవి వరసగా అయోధ్య, మధుర, హరిద్వార్, కాశీ, అవంతికా, ద్వారక,  కంచి. అంత ప్రాముఖ్యత కలిగిన ఈ నగరంలో అడుగడుగునా  దేవాలయాలే దర్శనమిస్తాయి.

## ఆలయాల జాబితా

హిందువుల ముఖ్యమైన దేవాలయాల్లో చాలావరకు కాంచీపురంలోనే ఉండటం విశేషం, ప్రముఖ వైష్ణవాలయం వరదరాజస్వామి ఆలయం, శైవాలయం ఏకాంబ్రేశ్వరస్వామి గుడి, శక్తి క్షేత్రం కామాక్షి దేవి ఆలయం, కుమార కొట్టం, కచెపేశ్వర దేవాలయం, కైలాసనాథ ఆలయం వంటి దివ్య ఆలయాలు కంచిలో ఉన్నాయి.

దివ్య దేశాలు - దివ్య ప్రబంధంలో పేర్కొన్న వైష్ణవాలయాలను దివ్య దేశాలని పిలుస్తారు. 6-9 శతాబ్దాల మధ్య ఉన్న ఆళ్వారులు రాసిన దివ్య ప్రబంధాలలో ఈ క్షేత్రాల ప్రస్తావన వస్తుంది. కాంచీపురం ఒక్కదానిలోనే 15 దివ్య దేశాలుండటం విశేషం. పదల్ పెట్ర స్థలం - 63 నాయనార్లలో ప్రముఖులైన ముగ్గురు నాయనార్లు అప్పర్, సుందరర్, తిర్గుణ సంబంధర్ లు రాసిన తమిళ శైవ సాహిత్యం తేవరంలో ప్రస్తావించిన శైవ పుణ్యక్షేత్రాల్లో 11 పాదల్ పెట్ర స్థలాలు కాంచీపురంలోనే ఉన్నాయి. వీరు 7-8 శతాబ్దాల మధ్యలోని వారు.

అటు వైష్ణవాలయాలు, ఇటు శైవాలయాలు, అష్టాదశ పీఠాల్లో ఒకటైన  కామాక్షీ ఆలయాలతో ఎంతో ప్రాశస్త్యం ఉంది ఈ నగరానికి.

## నోట్స్


వర్గం:తమిళనాడుకు సంబంధించిన జాబితాలు
రైనోవైరస్

**రైనోవైరస్** సర్వసాధారణంగా కనిపించే ఒక వైరస్. జలుబును కలుగజేసే వైరస్ లలో ఇది ప్రధానమైనది. ఇది ముక్కులో ఉండే 33-35 డిగ్రీ సెంటీగ్రేడ్ ఉష్ణోగ్రత వద్ద సులభంగా వ్యాప్తి చెందుతుంది. ఇది పికోర్నావైరస్ (Picornavirus) అనే జాతికి చెందినది. దీని ఉపరితల ప్రోటీన్లను బట్టి సుమారు 99 రకాలు గుర్తించారు. ఇవి సుమారు 30 నానో మీటర్ల పరిమాణం కలిగిన అతి చిన్న వైరస్ లు. దీనితో పోలిస్తే స్మాల్ఫాక్స్, వ్యాక్సీనియా మొదలైన వైరస్ లతో పోలిస్తే ఇది సుమారు 10 రెట్లు చిన్నది.
## జలుబుకు కారణం
ఇటీవల నేషనల్ అకాడమీ ఆఫ్ సైన్సెస్ నిర్వహించిన ఒక అధ్యయనంలో ఆసక్తికరమైన విషయం తేలింది. చల్లగా ఉండే వాతావరణంలో మనకు జలుబును కలిగించే రైనోవైరస్ చాలా తొందరగా పెరుగుతుంది. మన శ్వాసమార్గాల్లో మరింత సులువుగా, వేగంగా పునరుత్పత్తి చెందుతుందని ఈ పరిశోధన స్పష్టం చేస్తున్నది.

అంతేగాక చల్లని వాతావరణంలో మన వ్యాధి నిరోధక వ్యవస్థ కూడా బలహీనంగా ఉంటుంది. తద్వారా వైరస్ చాలా సులభంగా లోపలికి ప్రవేశించగలుగుతుంది. ఎలుకలోని శ్వాసమార్గాల నుంచి సేకరించిన కణాలను సాధారణ శరీర ఉష్ణోగ్రత, ఊపిరితిత్తుల ఉష్ణోగ్రత (37 డిగ్రీల సెంటీగ్రేడ్), తక్కువ ఉష్ణోగ్రత (33 డిగ్రీల సెంటీగ్రేడ్) లలో ఉంచి వాటిపై రైనోవైరస్ చర్యలను గమనించి, ఈ అంశాన్ని స్పష్టపరిచారు.
## ఒంటె ద్వారా వైరస్
మానవునిలో రైనోవైరస్ అనే నాలుగు రకాల ఎండెమిక్  కరోనా వైరస్ ల వల్ల జలుబు వస్తుంది. అయితే మొదట్లో మనవులలో లేని ఈ వైరస్ మనలోకి ఒంటెల ద్వారా సంక్రమించిందని జర్మనీ శాస్త్రవేత్తలు కనుగొన్నారు. అయితే వీటి వల్ల మానవులకు ఎలాంటి హానీ లేదని వీరు చెబుతున్నారు. జర్మనీలోని యూనివర్సిటీ హాస్పిటల్ ఆఫ్ బాన్ పరిశోధకుడు క్రిస్టియన్ డ్రోస్టెన్ బృందం ఈ వైరస్‌లలో ఒకటైన హెచ్‌సీవోవీ-229ఈ వైరస్ మూలాలను కనుగొన్నారు. గబ్బిలాలు, మానవులు, తదితరాలపై చేసిన పరిశోధనల్లో ఒంటెల నుంచే సాధారణ జలుబు మానవులకు సంక్రమించినట్లు తేలిందని వీరు తేల్చారు.  అయితే ఈ వైరస్‌కు వ్యతిరేకంగా ఇప్పటికే  మానవుల్లో నిరోధక శక్తి పెంపొందిందని పేర్కొన్నారు.
## మూలాలు

వర్గం:వైరస్
బిత్తిరి సత్తి (చేవెళ్ళ రవి)

**బిత్తిరి సత్తి** (**జననం [[1979]] [[ఏప్రిల్ 5]])** టెలివిజన్ వ్యాఖ్యాత, సినిమా నటుడు.

## జననం - చదువు
బిత్తిరి సత్తి అసలు పేరు కావలి రవికుమార్ (చేవెళ్ల రవి). కావలి నరసింహ, యాదమ్మ దంపతులకు తెలంగాణ రాష్ట్రంలోని రంగారెడ్డి జిల్లా, చేవెళ్ల మండలంలో పామెన గ్రామంలో 1979, ఏప్రిల్ 5న జన్మించాడు. పాఠశాల విద్యను పామెనలో చదివిన రవి, మాధ్యమిక విద్యను చేవెళ్లలో పూర్తిచేశాడు.

## రంగస్థల ప్రస్థానం
చిన్నప్పటినుండి సినిమాలపై ఇష్టం పెంచుకున్న రవి, తాను కూడా సినిమాలలో నటించాలనుకున్నాడు. అందుకోసం పక్క ఊరిలో ఉన్న నాటక కళాకారుల వద్ద రంగస్థల నటనలో శిక్షణ తీసుకొని నాటకాలలో నటించాడు.

## టీవి రంగం
2012లో జీ తెలుగులో ప్రసారమైన "కామెడీ క్లబ్" అనే రియాలిటీ షోలో పాల్గొన్నాడు. అనంతరం జర్నలిజం మీద ఉన్న ఆసక్తితో జర్నలిజం కోచింగ్ లో చేరాడు. కోర్స్ అయిపోయాక వ్యాఖ్యాతగా వివిధ ఛానల్స్ లో పనిచేశాడు. 2015లో వి6 ఛానల్ లో చేరాడు. తీన్మార్ సావిత్రి తో కలిసి ప్రతిరోజు రాత్రి 9.30కి వచ్చే తీన్మార్ వార్తలలో సమాచారాన్ని అందించాడు. తీన్మార్ అనే కార్యక్రమంతో రవికి పాపులారిటీ రావడమేకాకుండా, రవి రాకతో ఆ కార్యక్రమం విజయవంతమైయింది. తీన్మార్ వార్తల కార్యక్రమంతో వి6 రేటింగ్ పెరిగింది. వివిధ ఛానళ్లలోని కార్యక్రమాలు ఈ తీన్మార్ వార్తల కార్యక్రమం పోటీని తట్టుకోలేకపోతున్నాయి. 

ప్రస్తుతం టీవీ9 వార్తా ఛానల్ లో ఇస్మార్ట్ న్యూస్ కార్యక్రమంలో వ్యాఖ్యాతగా చేస్తున్నాడు.

## సినిమా రంగం
సినిమాలో అవకాశం కోసం 2003లో హైదరాబాద్ వచ్చి, కృష్ణానగర్ లోని డైరెక్టర్లను కలిసేవాడు. తరువాత తమ్మారెడ్డి భరద్వాజ దగ్గర అసిస్టెంట్ మేనేజర్‌ గా చేరాడు. కొన్నిరోజుల తరువాత ఒక వ్యక్తి ఇచ్చిన సలహాతో 2005లో డబ్బింగ్ ఆర్టిస్ట్‌గా యూనియన్ మెంబర్‌ షిఫ్ తీసుకున్నాడు. 15 సంవత్సరాలుగా డబ్బింగ్ కళాకారుడిగా పనిచేస్తూ, 150 సినిమాల వరకు డబ్బింగ్ చెప్పాడు. అలా, సీమ శాస్త్రి చిత్రంలోని చిన్న పాత్రతో తెలుగు సినిమారంగంలోకి అరంగేట్రం చేశాడు. ఆ తరువాత ప్రతిష్టాకరమైన రుద్రమదేవి చిత్రంలో సామంత రాజు పాత్రలో నటించాడు. 2019లో తుపాకి రాముడు సినిమాలో హీరోగా నటించాడు.

### నటించిన సినిమాలు

## అవార్డులు
* ఉత్తమ జర్నలిజం - తెలంగాణ రాష్ట్ర ఆవిర్భావ పురస్కారాలు (2017)లో ముఖ్యమంత్రి కల్వకుంట్ల చంద్రశేఖరరావు చేతుల మీదుగా
* హాస్య ప్రపూర్ణ, ఉత్తమ మేల్ యాంకర్ (సూర్యచంద్ర ఇంటర్నేషనల్ ఆధ్వర్యంలో 2015లో తెలుగు విశ్వవిద్యాలయంలో జరిగిన కార్యక్రమంలో ఎం. జయంతిరెడ్డి చేతుల మీదుగా)

## మూలాలు

## ఇతర లంకెలు
* యూట్యూబ్ లో బిత్తిరి సత్తి తీన్మార్ వార్తలు

వర్గం:టెలివిజన్ వ్యాఖ్యాతలు
వర్గం:తెలుగు సినిమా నటులు
వర్గం:తెలుగు సినిమా డబ్బింగు కళాకారులు
వర్గం:1979 జననాలు
వర్గం:రంగారెడ్డి జిల్లా వ్యక్తులు
వర్గం:మిమిక్రీ కళాకారులు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
మల్లి (దర్శకుడు)

**మల్లిఖార్జున్** అలియాస్ మల్లి తెలుగు సినిమా దర్శకుడు.  

## జీవిత విశేషాలు
అతను బి.కాం వరకు చదువుకున్నాడు. అతనికి నందమూరి తరక రామారావు గారిపై గల అభిమానంతో సినిమ రంగంపై ఆసక్తి పెంచుకున్నాడు. గ్రాడ్యుయేషన్ చేస్తున్న కాలంలో శివ సినిమా విడుదలైంది. ఆ సినిమా చూసిన తరువాత దర్శకుడు కావాలని అనుకున్నాడు. తరువాత హైదరాబాదు వచ్చాడు. అసిస్టెంటు దర్శకునిగా అతను మొదట ఆషాఢం పెళ్ళి కొడుకు సినిమా లో పనిచేసాడు. తరువాత సూరి సినిమా లో శంకర్ వద్ద పనిచేసాడు. తరువాత "రూపాయి" సినిమాలో పనిచేసినా అది విడుదల కాలేదు. తరువాత పూరీ జగన్నాథ్ రెండవ సినిమా బాచి లో మొదటి అసోసియేట్ దర్శకునిగా పనిచేసాడు. రెండు కన్నడ సినిమాలలో పనిచేసి మొత్తం 12 సినిమాలలో పూరీ జగన్నాథ్ తో కలసి పనిచేసాడు. 

కృష్ణవంశీ దగ్గర అసిస్టెంటు డైరెక్టరుగా తన కెరీర్‌ను ప్రారంభించిన మల్లి, కొన్నాళ్లు "ఢమరుకం" దర్శకుడు శ్రీనివాసరెడ్డి దగ్గర, ఆ తర్వాత పూరి జగన్నాధ్ దగ్గర కూడా పనిచేశారు. అల్లరి నరేష్, సదా ముఖ్యపాత్రలు పోషించిన "ప్రాణం" ఈయన దర్శకత్వం వహించిన మొదటి చిత్రం. ఈ సినిమా తర్వాత కళ్యాణ్‌రామ్ నటించిన అభిమన్యు (2003), కత్తి (2010), షేర్ (2016) మొదలైన సినిమాలకు దర్శకత్వం వహించారు.  

## చిత్రాలు
* షేర్
* కత్తి
* అభిమన్యు
* ''భద్రాద్రి'' (2008 సినిమా)
* ప్రాణం

## మూలాలు
* తుపాకీ వెబ్ పత్రికలో వ్యాసం
## బాహ్య లంకెలు

* 
వర్గం:సినిమా దర్శకులు
వర్గం:తెలుగు సినిమా దర్శకులు
పన్నా రాయల్

పన్నా రాయల్ టాలీవుడ్ యువ దర్శకుల్లో ఒకరు.
## జివిత విశేషాలు
నెల్లూరులో జన్మించిన ఈ దర్శకుడు, కడపలో చదువుకున్నారు. ఆ తర్వాత ముంబయిలో స్థిరపడ్డారు. ఇతని అసలు పేరు పవన్. ఉద్యోగ రీత్యా వీఎఫ్ఎక్స్ సూపర్‌వైజర్ అయిన రాయల్, తెలుగు సినిమాల మీద ఆసక్తితో చిత్రరంగంలోకి ప్రవేశించారు. తొలుత చిన్న సినిమాతో తన కెరీర్‌ను ప్రారంభించాలని భావించిన రాయల్, కాలింగ్‌ బెల్‌ అనే పేరుతో 2015లో ఒక హారర్ సినిమాకి దర్శకత్వం వహించారు.

తను ఎవరి దగ్గరా కనీసం అసిస్టెంట్ డైరెక్టరుగా కూడా పనిచేయకుండానే, కేవలం వీఎఫ్ఎక్స్ సూపర్‌వైజర్‌గా చేసిన అనుభవంతోనే దర్శకత్వం చేశానని చెబుతుంటారు రాయల్. 2016లో కాలింగ్ బెల్ సినిమాకి సీక్వెల్ తీసే ప్రయత్నంలో ఉన్నారు ఈ యువ దర్శకుడు.

## మూలాలు

వర్గం:సినిమా దర్శకులు

వర్గం:తెలుగు సినిమా దర్శకులు
రమణప్పపాలెం

**రమణప్పపాలెం** బాపట్ల జిల్లా బాపట్ల మండలానికి చెందిన రెవెన్యూయేతర గ్రామం.

## గ్రామంలో ప్రముఖులు
* ఆలీ షేక్: ఆలీషేక్ ఈ గ్రామంలో 1935 డిసెంబరు 2 న జన్మించాడు. ఆయన సంస్కృతాంధ్ర భాషలలో పండితులు. వీరు అనేక గద్య రచనలు చేశారు.

వర్గం:బాపట్ల మండలం లోని రెవిన్యూయేతర గ్రామాలు
పాలకొల్లు రూరల్

**పాలకొల్లు రూరల్** పశ్చిమ గోదావరి జిల్లా, పాలకొల్లు మండలానికి చెందిన అవుట్ గ్రోత్ గ్రామం.

వర్గం:పాలకొల్లు మండలంలోని గ్రామాలు
నూతలపాటి సాంబయ్య

thumb|నూతలపాటి సాంబయ్య
**నూతలపాటి సాంబయ్య** నాటకరంగ నిపుణుడు. నటుడిగా, దర్శకునిగా, న్యాయనిర్ణేతగా, విశ్లేషకుడిగా, పరిషత్తు నిర్వాహకుడిగా ఇతడు రాణించాడు.  
## జీవిత విశేషాలు
ఇతడు గుంటూరు జిల్లా నడికుడి గ్రామంలో 1939, జూన్ 19వ తేదీన నూతలపాటి కోటమ్మ, కోటయ్య దంపతులకు జన్మించాడు. ఇతని ప్రాథమిక విద్య నడికుడిలో, మాధ్యమిక విద్య దాచేపల్లిలో గడిచింది.తరువాత గుంటూరులోని ఎ.సి.కాలేజీలో ఇంటర్మీడియట్, మచిలీపట్నంలోని హిందూ కళాశాలలో డిగ్రీ పూర్తి చేశాడు.  1962లో ఇతనికి సరస్వతితో వివాహం జరిగింది. 1965లో కల్వకుర్తిలో ఉపాధ్యాయునిగా ఉద్యోగంలో చేరి 1970లో సత్తెనపల్లి హైస్కూలుకు బదిలీ అయ్యాడు.

## నాటకరంగం
ఇతడు విద్యార్థి దశలోనే 1954లో చెంచునాయుడు, అలెగ్జాండర్ మొదలైన ఏకపాత్రలను ధరించడం ద్వారా నటనను ప్రారంభించాడు. ఆ సమయంలోనే కొన్ని నాటికలకు దర్శకత్వం వహించాడు.1965లో పినిశెట్టి శ్రీరామమూర్తి వ్రాసిన "పల్లెపడుచు" నాటకాన్ని జనరంజకంగా ప్రదర్శించి ప్రేక్షకుల అభిమానాన్ని చూరగొన్నాడు. పత్రి జగన్నాథరావు దర్శకత్వంలో "మాస్టర్‌జీ" నాటకాన్ని తయారు చేసి టికెట్టు నాటక ప్రదర్శనలు ఇచ్చాడు. ఈ నాటకాన్ని అనేక నాటక పోటీలలో ప్రదర్శించి అనేక బహుమతులు పొందాడు. భీశెట్టి లక్ష్మణరావు రచించిన "సమాజం మారాలి", గోళ్ళపాటి నాగేశ్వరరావు వ్రాసిన "సరస్వతీ నమస్తుభ్యమ్‌", భమిడిపాటి కామేశ్వరరావు వ్రాసిన "మనస్తత్వాలు" అనే నాటకాలు/నాటికలు ఇతనికి మంచిపేరును తెచ్చిపెట్టాయి.

ఇతడు సత్తెనపల్లి ప్రమోద ఆర్ట్స్ ఆడీటోరియం నిర్మాణంలో కృషిచేశాడు. దాదాపు పది సంవత్సరాలు దానికి ప్రోగ్రాం ఇన్‌ఛార్జ్ గా, స్టేజి డైరెక్టరుగా బాధ్యతలు వహించి రాష్ట్రంలోని అనేక కళాసంస్థలను, ఔత్సాహిక నటీనటులను, కళాకారులను, సంగీత, సాహిత్యవేత్తలను సత్తెనపల్లికి ఆహ్వానించి నెలవారీ సాంస్కృతిక కార్యక్రమాలను ఏర్పాటు చేశాడు. 1990 నుండి ప్రగతి కళామండలికి అధ్యక్షుడిగా వ్యవహరిస్తున్నాడు. ఆ సంస్థ తరఫున ప్రతి సంవత్సరం నాటికల పోటీలను నిర్వహిస్తున్నాడు.
## సినిమా
ఇతడు యు.విశ్వేశ్వర రావు దర్శకత్వంలో వెలువడిన హరిశ్చెంద్రుడు అనే సాంఘిక చిత్రంలో నటించాడు.

## సన్మానాలు, బహుమానాలు
ఇతడు నాటకరంగానికి చేసిన సేవలకు గుర్తింపుగా 115కు పైగా ఘన సన్మానాలను పొందాడు. ఇతడు నాటకాలను ప్రదర్శించి ఉత్తమ ప్రదర్శనగా, ఉత్తమ నటుడిగా, ఉత్తమ రచయితగా, ఉత్తమ దర్శకుడుగా అనేక బహుమతులు అందుకున్నాడు. ఇతడు సి.నారాయణరెడ్డి, అక్కినేని నాగేశ్వరరావు, ఎ.కోదండరామిరెడ్డి వంటి ఎందరో ముఖ్యవ్యక్తుల చేతులమీదుగా అవార్డులు అందుకున్నాడు. 1965లో ఉత్తమ ఉపాధ్యాయునిగా గుంటూరులో రాష్ట్ర గవర్నర్ చేత సత్కరించబడ్డాడు.

## బిరుదులు
* నాటకబంధు
* విశిష్ట సేవారత్నం
* కళాతేజస్వి
* కళారత్న
* నాటకరంగ కృషీవలుడు
* కళాసారథి

## మూలాలు

వర్గం:జీవిస్తున్న ప్రజలు
వర్గం:1939 జననాలు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:గుంటూరు జిల్లా రంగస్థల నటులు
నూతలపాటి

**నూతలపాటి** తెలుగువారిలో కొందరి ఇంటి పేరు. ఇది నూతలపాడు అనే గ్రామనామం నుండి ఏర్పడింది.

## ప్రముఖ వ్యక్తులు
* నూతలపాటి వెంకటరమణ - ప్రముఖ న్యాయమూర్తి.
* నూతలపాటి గంగాధరం - ప్రముఖ కవి, విమర్శకుడు.
* నూతలపాటి సాంబయ్య - రంగస్థల నటుడు, దర్శకుడు.
* నూతలపాటి పేరరాజు - ప్రముఖ రచయిత, శ్రీశైలప్రభ సంపాదకుడు.
* నూతలపాటి శ్రీరాములు పండిట్ - నాదస్వర విద్వాంసుడు
* నూతలపాటి జోసఫ్ - 1972-1974ల మధ్య రాజ్యసభ సభ్యుడు
రేమాల రావు

**రేమాల రావు** ఆంధ్రప్రదేశ్ కు చెందిన ఒక ప్రముఖ సాఫ్టువేర్ ఇంజనీరు. మైక్రోసాఫ్ట్ లో మొట్ట మొదటి భారతీయ ఉద్యోగి. ప్రపంచంలో అత్యధికంగా వాడబడుతున్న విండోస్ ఆపరేటింగ్ సిస్టంని అభివృద్ధి చేయడంలో ముఖ్య పాత్ర పోషించాడు. ఆయన నేషనల్ ఇన్ స్టిట్యూట్ ఆఫ్ టెక్నాలజీ వరంగల్ నుంచి ఎలక్ట్రికల్ ఇంజనీరింగ్ లో బీటెక్, ఐఐటీ కాన్పూర్ నుంచి ఎంటెక్ చేశాడు. ప్రస్తుతం ఆయన ఏంజెల్ ఇన్వెస్టరు గానూ, సేవా కార్యక్రమాలలోనూ కాలం గడుపుతున్నాడు. 2000 సంవత్సరంలో *రేమాల ఫౌండేషన్* అనే సంస్థను స్థాపించి దాని ద్వారా సేవా కార్యక్రమాలు చేపడుతున్నాడు. *లిటరసీ బ్రిడ్జ్* (అక్షరాస్యతా వారధి) అనే స్వచ్ఛంద సంస్థలో బోర్డు సభ్యుడిగా కొనసాగుతున్నాడు.

## బాల్యం, విద్యాభ్యాసం
రావు ఆంధ్రప్రదేశ్ లోని విజయవాడకు సమీపంలోని కొత్తపాలెం గ్రామంలో జన్మించాడు. ఆయన తల్లి నిరక్షరాస్యురాలు. తండ్రి ఏదో కొద్దిగా చదువుకున్నవాడు. తన ఆరుగురు పిల్లలకు మంచిగా చదువుకోవాలని ఆశించాడు. రావు ప్రతి రోజు బడికి ఆరు కిలోమీటర్లు నడిచి వెళ్ళి చదువుకునేవాడు.

## వృత్తి జీవితం
రావు ముందుగా హె.సి.ఎల్ సంస్థలో పనిచేసేవాడు. అర్జున్ మల్హోత్రా, శివ నాడార్ లాంటి దార్శనికులు ఆయన సమకాలికులు. 1981లో మైక్రోసాఫ్ట్ లో చేరాడు. అప్పటికి మైక్రోసాఫ్ట్ యాభైమందికి కన్నా తక్కువ మంది పనిచేసే చిన్న స్టార్టప్ కంపెనీ. ఆయన 39వ ఉద్యోగి. అప్పటికి ఆయన వయసు 32 ఏళ్ళు. 23 సంవత్సరాలు సుధీర్ఘ కాలం పనిచేసిన తరువాత 2004 లో పదవీ విరమణ చేశాడు. ఆయన సహచరులు చాలామంది స్టార్టప్ సంస్థలు స్థాపించినా ఆయన మాత్రం ప్రశాంత జీవనం గడపడానికి అలాంటి వాటి జోలికి వెళ్ళలేదు. ప్రస్తుతం ఆయన ఏంజెల్ ఇన్వెస్టరు గానూ, సేవా కార్యక్రమాల్లోనూ కాలం గడుపుతున్నాడు.

## మూలాలు

వర్గం:ప్రవాస భారతీయులు
వర్గం:జీవిస్తున్న ప్రజలు
మెటల్ ఫాబ్రికేషన్

**మెటల్ ఫాబ్రికేషన్** అనగా కత్తిరించడం, వంచడం,  అసెంబ్లింగ్ ప్రక్రియల ద్వారా లోహ నిర్మాణాలను సృష్టించడం. ఇది వివిధ ముడి పదార్థాల నుండి యంత్రాలు, వాటి భాగాలు, యంత్ర నిర్మాణాలను సృష్టించే విలువ ఆధారిత ప్రక్రియ. 

సాధారణంగా, ఒక ఫ్యాబ్రికేషన్ దుకాణం ఒక పనికి బిడ్ వేస్తుంది, సాధారణంగా ఇంజనీరింగ్ డ్రాయింగ్‌ల ఆధారంగా,  కాంట్రాక్ట్ లభిస్తే, ఉత్పత్తిని ప్రారంభిస్తుంది. పెద్ద ఫ్యాబ్ దుకాణాలు వెల్డింగ్, కటింగ్, ఫార్మింగ్,  మ్యాచింగ్‌తో సహా అనేక విలువ ఆధారిత ప్రక్రియలను ఉపయోగిస్తాయి.

ఇతర తయారీ ప్రక్రియల మాదిరిగానే, మానవ శ్రమ,  ఆటోమేషన్ రెండూ సాధారణంగా ఉపయోగించబడతాయి. ఒక కృత్రిమ కల్పిత వస్తువున ఉత్పత్తిని ఫాబ్రికేషన్  అని పిలుస్తారు.  ఈ రకమైన పనిలో ప్రత్యేకత కలిగిన దుకాణాలను *ఫాబ్ దుకాణాలు (కల్పిత ఉత్పత్తి చెసే దుకాణాలు)*  అంటారు . మ్యాచింగ్ , మెటల్ స్టాంపింగ్ , ఫోర్జింగ్,  కాస్టింగ్ వంటి ఇతర సాధారణ రకాల లోహపు పని యొక్క తుది ఉత్పత్తులు ఆకారం,  పనితీరులో సమానంగా ఉండవచ్చు, కానీ ఆ ప్రక్రియలు ఫాబ్రికేషన్ గా వర్గీకరించబడవు.

## మూలాలు

వర్గం:నిర్మాణం
వర్గం:పరిశ్రమ
వర్గం:ఫాబ్రికేషన్ (మెటల్)
అంబిక (దేవత)

**అంబిక** హిందూదేవతలలో పార్వతి /దుర్గ నామాలలో ఒకటి. ఆమె ఎనిమిది చేతులు కలిగి, వాటిలో వివిధ ఆయుధాలు ధరించబడి ఉంటుంది. ఆమె వాహనం పులి . ఆమె కౌస్తుకిగా కూడా పిలువబడుతుంది. పూర్వం దేవతల కోరికపై శుంభ, నిశుంబ అనే రాక్షసులను చంపుటకు పార్వతీ దేవి యొక్క శరీక కణాల నుండి ఆమె ఉధ్బవింనినట్లు ఇతిహాస గాథ. ఆంబిక పార్వతి, ఆదిశక్తి యొక్క ఒక రూపం. ఆమె అంబ, దుర్గ, భగవతి, పార్వతి, భవాని, అంబే మా, శేరవాలి, మాతా రాణి మొదలైన నామాలతో కూడా గుర్తింపబడుతుంది.

## వివిధ రూపాలు
శ్రీమద్ దేవీ భాగవతంలో అంబిక అన్ని ఇతర దేవతలకు మూల దేవత. ఆమె వివిధ నామాలతో కొలువబడుతుంది. ఆమె రూపం లేదా అవతారం ఆమె మానసిక స్థితిపై ఆధారపడి ఉంటుంది. ఉదాహరణకు:

* సతీదేవి రూపం శివుని మొదటి భార్య రూపంగా కొలువబడుతుంది. ఆమె దక్షుని కుమార్తె.
* భద్రకాళి రూపం భయంకర రూపాలలో ఒకటి. ఆమె దక్షప్రజాపతి యజ్ఞాన్ని ధ్వంసం చేసింది.
* పార్వతి రూపంలో మృదు స్వభావిగా ఉంటుంది. ఈ రూపాన్ని గౌరి, ఉమగా కూడా పిలిస్తారు. ఆమె శివుని భార్య.
* దుర్గ రూపం అంబిక రాక్షసులతో యుద్ధం చేసే రూపం. దుర్గామసురుడిని సంహరించడానికి ఈ రూపంలో అవతారం ఎత్తింది.
* కాళికాదేవి రూపం కూడా భయంకరమైనది. 
* చండి రూపంలో మహిషాసురిడిని సంహరిస్తుంది.
* 52 శక్తి పీఠాలలోని దేవతలు ఆమె రూపాలే.
* నవదుర్గల రూపాలు కూడా అమెవి.
* చేప ఆకారంలో కన్నులు గల రూపం మీనాక్షి.
* ప్రేమ, భక్తికి ప్రతిరూపమైన రూపం కామాక్షి

## ఇవి కూడా చూడండి

* ఈగౌరియమ్మన్ ఆలయం, వల్లం


## మూలాలు

వర్గం:నవ దుర్గలు
ప్రియా గిల్

**ప్రియా గిల్** భారతీయ సినిమా నటి. 1996 నుండి 2006 మధ్యకాలంలో హిందీ, తెలుగు, మలయాళం, తమిళ, పంజాబీ చిత్రాలలో నటించింది. 1995లో జరిగిన మిస్ ఇండియా అందాల పోటీలలో మూడవ స్థానంలో నిలిచింది. "తేరే మేరె సప్నె" సినిమాతో హిందీ సినీరంగంలోకి అడుగుపెట్టింది.

## సినిమా జీవితం
1996లో ABCL బ్యానర్ లో వచ్చిన తేరే మేరే సప్నే సినిమాతో ప్రియా గిల్ సినీజీవితం ప్రారంభమైంది. ఈ చిత్రంలో అర్షద్ వార్షి, చంద్రచుర్ సింగ్ లతో కలిసి నటించింది. ప్రియాగిల్ అద్భుతమైన నటనతో, సహజ అందంతో పక్కింటి అమ్మాయిలా కనిపిస్తోంది. ఈమె నటించిన సిర్ఫ్ తుం చిత్రం 1999 సంవత్సరంలో అత్యధికంగా వసూలు చేసిన చిత్రాలలో ఒక చిత్రంగా నిలిచింది.

షారూక్ ఖాన్, సునీల్ శెట్టి లతో కలిసి జోష్ సినిమాలో నటించింది. పంజాబీ జట్ సిక్కు కుటుంబం నుంచి వచ్చిన ప్రియాగిల్ తేరే మేరే సప్నేలో అమాయక దక్షిణ భారత బ్రాహ్మణ అమ్మాయిగా, బడే దిల్వాలలో ఒక చురుకైన సేవకురాలుగా, జోష్ పంజాబీలో కాథలిక్ వయోలిన్ వాద్యకారిణిగా నటించింది.

## చిత్ర సమహారం

## మూలాలు

## బయటి లంకెలు
* ఇండియన్ మూవీ డాటబేస్ లో ప్రియా గిల్

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:1975 జననాలు
శివపార్వతి

**శివపార్వతి** తెలుగు సినిమా నటి. ఈమె తెనాలిలో జన్మించి అక్కడే విద్యాభ్యాసం చేసింది. 1975 నుండి వివిధ నాటకాల ద్వారా వందలాది ప్రదర్శనలు ఇచ్చింది. ఈమెకు ప్రజానాట్యమండలి, పరుచూరి రఘుబాబు స్మారక కళాపరిషత్‌లతో అనుబంధం ఉంది. 1991లో సర్పయాగం సినిమాతో చలనచిత్ర రంగంలో అడుగుపెట్టింది. ఈమె ఇప్పటి వరకు 200కు పైగా తెలుగు సినిమాలు, 5 కన్నడ సినిమాలు, 4 తమిళ సినిమాలలో భార్య, అత్త, తల్లి మొదలైన విలక్షణమైన క్యారెక్టర్ పాత్రలను పోషించింది.

## నటించిన తెలుగు సినిమాలు

* సప్తపది (1981)
* హరిశ్చెంద్రుడు (1981)
* సర్పయాగం (1991)
* మా ఆయన బంగారం(1994}
* చీమలదండు (1995)
* దళం (1996)
* చిన్నబ్బాయి (1997)
* అన్నమయ్య (1997)
* సాంబయ్య (1999)
* అడవిచుక్క (2000)
* రా (2001)
* ప్రేమసందడి (2001)
* ముత్యం (2001)
* నీతోనే ఉంటాను (2002)
* పృథ్వీనారాయణ (2002)
* ఆయుధం (2003)
* విష్ణు (2003)
* విజయం (2003)
*తొలిపరిచయం (2003)
* నేనున్నాను (2004)
* లేత మనసులు (2004)
* సఖియా (2004)
* శ్రావణమాసం (2005)
* సంక్రాంతి (2005)
* శ్రీరామదాసు (2006)
* ఎవడైతేనాకేంటి(2007)
* మధుమాసం (2007)
* యమదొంగ (2007)
* పాండురంగడు (2008)
* భద్రాద్రి (2008)
* అధినేత (2009)
* అరుంధతి (2009)
* జగద్గురు శ్రీ షిర్డీ సాయిబాబా (2009)
* ఆలస్యం అమృతం (2010)
* పోరు తెలంగాణ (2011)
* శ్రీరామరాజ్యం (2011)
* క్షేత్రం (2011)
* ఓనమాలు (2012)
* రేస్ (2013)

## టి.వి.సీరియళ్లు
* రాధ మధు
* భార్యామణి
* ఎదురీత
* మాటే మంత్రము

## మూలాలు

## బయటి లింకులు
* 
* యూట్యూబ్‌లో శివపార్వతి ఇంటర్వ్యూ
వర్గం:తెలుగు సినిమా నటీమణులు
వర్గం:టెలివిజన్ నటీమణులు
ప్లంబింగ్

**ప్లంబింగ్** (**Plumbing**) అనేది మంచినీటి వ్యవస్థ కొరకు, వ్యర్థాలను తొలగించేందుకు పైపులు, గొట్టాలు బిగించే పనుల యొక్క పని. ప్లంబర్ పైపింగ్ వ్యవస్థలు, ప్లంబింగ్ బిగింపులు, వాటర్ హీటర్ల వంటి పరికరాలు బిగిస్తాడు. అనేక ప్లంబర్లు నిర్మాణ కార్మికులు. ప్లంబింగ్ పరిశ్రమ ప్రతి అభివృద్ధి ఆర్థిక వ్యవస్థలో ఒక ముఖ్యమైన భాగం ఎందుకంటే స్వచ్ఛమైన నీరు ప్రతి ఒక్కరికి అవసరం, అలాగే నిల్వ ఉన్న వ్యర్థాలను సురక్షిత మార్గాల్లో తరలించుకోవాలి. ప్లంబింగ్ అనేది భవనంలో నీటిని తరలించేందుకు, మురికినీరు తొలగించేందుకు ఏర్పరచుకునే పైపింగ్ వ్యవస్థను కూడా సూచిస్తుంది

## మూలాలు

## బాహ్య లంకెలు

* 
* 
* 
* 
* ATSDR Case Studies in Environmental Medicine: Lead Toxicity  U.S. Department of Health and Human Services
* Lead Water Pipes and Infant Mortality in Turn-of-the-Century Massachusetts
* Case Studies in Environmental Medicine - Lead Toxicity 
* ToxFAQs: Lead 

వర్గం:ప్లంబింగ్
వర్గం:నిర్మాణం
మధురాంతకం నరేంద్ర

**మధురాంతకం నరేంద్ర** ఒక తెలుగు, ఆంగ్ల రచయిత. శ్రీ వేంకటేశ్వర విశ్వవిద్యాలయంలో ఆంగ్ల విభాగంలో ఆచార్యుడు. ఆయన ప్రముఖ కథకుడైన మధురాంతకం రాజారాం కుమారుడు. నరేంద్ర తండ్రి పేరు మీదుగా *కథాకోకిల* అనే పురస్కారాన్ని ఏర్పాటు చేసి ప్రతి యేటా కొంతమంది రచయితలకు సన్మానం చేస్తున్నారు.

## బాల్యం, విద్యాభ్యాసం
నరేంద్ర చిత్తూరు జిల్లా, పాకాల మండలం, రమణయ్యగారి పల్లెలో 1959, జూలై 16న జన్మించాడు. తండ్రి మధురాంతకం రాజారాం అదే ఊళ్ళో ఉపాధ్యాయుడిగా పనిచేసేవాడు. కాలక్రమంలో వారి నివాసం పాకాలకు, తరువాత దామలచెరువుకూ మారింది. నరేంద్రకు ఓ తమ్ముడు మహేంద్ర, ఒక చెల్లెలు కూడా ఉన్నారు. పదో తరగతి అయిన తర్వాత నరేంద్ర పాలిటెక్నిక్ లో డి.ఫార్మసీలో చేర్పించాడు. కానీ బి.ఫార్మసీ చేయాలంటే ఆ అర్హత సరిపోలేదు. ప్రైవేటుగా ఇంటర్మీడియట్ పూర్తి చేశాడు. ఆ తరువాత బి.ఏ పూర్తి చేశాడు. తరువాత ఆంగ్ల సాహిత్యంలో ఎం.ఏ, రవీంద్రనాథ్ టాగూర్ కథలపై ఎం.ఫిల్, నయనతార సెహగల్ రచనలపై పీ.హెచ్.డీ చేశాడు. ఉద్యోగ రీత్యా తిరుపతిలోనే స్థిరపడ్డాడు.

## కుటుంబం
ఆయన భార్య పేరు శ్రీలత. వీరికి ఇద్దరు కుమార్తెలు. పెద్దమ్మాయి సింధూర. చిన్నమ్మాయి ఇందుమిత్ర. పెద్దమ్మాయి భర్త ధీరజ్ కృష్ణతో కలిసి అమెరికాలో నివాసం ఉంటున్నది.

## రచనా వ్యాసంగం
పాలిటెక్నిక్ చదువుతుండగానే *చివరికి దొరికిన జవాబు* అనే పేరుతో మొదటి కథ రాశాడు. తరువాత చందమామ, ఆంధ్రజ్యోతి, ఆంధ్రపత్రిక, ఆంధ్ర ప్రభ లాంటి వార పత్రికల్లో అనేక కథలు ప్రచురితమయ్యాయి. తర్వాత ఎం.ఫిల్ చేస్తున్నపుడు కథా రచనకు కొంత విరామం దొరికింది. తర్వాత కథా రచనను మరింత సీరియస్ గా తీసుకుని కథలు రాయడం మొదలు పెట్టాడు.

## రచనలు
* ఆమ్‌స్టర్‌డాంలో అద్భుతం (నవల)
* మనోధర్మపరాగం (నవల)

## సంపాదకీయం
# కథ 2017 (పుస్తకం)

## పురస్కారాలు
సాహితీ రంగంలో ఆయన చేసిన కృషికి గాను 2014 లో మల్లెమాల సాహితీ పురస్కారం అందుకున్నాడు.
* 1981 - ఎం. ఏలో అత్యధిక మార్కులు సాధించినందుకుగాను రామారావు పురస్కారం
* 1994 - మద్రాసు తెలుగు అకాడమీ పురస్కారం
* 1994 - కథ పురస్కారం - కొత్తఢిల్లీ
* 2001 - జ్యేష్ట పురస్కాతం - విశాఖపట్నం
* ATA పురస్కారం
* 2006 - పరుచూరి రాజారాం పురస్కారం - గుంటూరు
* 2005 - మెక్సికో విశ్వవిద్యాలయ పురస్కారం
* 2007 -లో తెలుగు విశ్వవిద్యాలయ పురస్కారం
* 2009 - కేతు విశ్వనాథరెడ్డి పురస్కారం, నందలూరు
* 2012 - రవీంద్రనాథ్ టాగూర్ పురస్కారం, నెల్లూరు 
* 2012 - పెద్దిబొట్ల సాహితీ పురస్కారం, విజయవాడ
* 2022- కేంద్ర సాహిత్య అకాడమీ అవార్డు.

## మూలాలు

వర్గం:తెలుగు రచయితలు
వర్గం:1959 జననాలు
వర్గం:జీవిస్తున్న ప్రజలు
వర్గం:ఆంగ్ల రచయితలు
మీసం కోసం

**మీసం కోసం** 1982లో విడుదలైన తెలుగు సినిమా. శ్రీ కళాకేంద్ర మూవీస్ పతాకంపై దొరై నిర్మాణ సారథ్యంలో కె.బాలచందర్ దర్శకత్వం వహించిన ఈ చిత్రంలో రజనీకాంత్, మాధవి, రావు గోపాలరావు ప్రధాన పాత్రల్లో నటించగా, ఎమ్మెస్ విశ్వనాథన్ సంగీతం అందించాడు. ఈ చిత్రానికి గోల్‌మాల్ అనే హిందీ చలనచిత్రం మాతృక.

## నటవర్గం
* రజనీకాంత్
* మాధవి
* రావు గోపాలరావు
* జానకి
* ఝాన్సీ
* నగేష్
* విజయ

## సాంకేతికవర్గం
* దర్శకత్వం: కె.బాలచందర్
* నిర్మాణం: దొరై
* సంగీతం: ఎమ్మెస్ విశ్వనాథన్
* సంభాషణలు: గణేశ్ పాత్రో
* ఛాయాగ్రహణం: బి. ఎస్. లోకనాథ్
* కూర్పు: ఎన్.ఆర్.కిట్టూ
* నిర్మాణ సంస్థ: శ్రీ కళాకేంద్ర మూవీస్

## మూలాలు

వర్గం:1982 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:రజనీకాంత్ నటించిన సినిమాలు
వర్గం:మాధవి నటించిన సినిమాలు
వర్గం:రావు గోపాలరావు నటించిన సినిమాలు
వేణు (హాస్యనటుడు)

**వేణు** ఒక హాస్యనటుడు, దర్శకుడు. తేజ దర్శకత్వంలో వచ్చిన జై సినిమాతో సినీ రంగంలో ప్రవేశించాడు. ఈటీవీలో ప్రసారమవుతున్న జబర్దస్త్ కార్యక్రమంలో వేణు వండర్స్ అనే పేరుతో ఒక బృందం నడిపాడు. 200 పైగా సినిమాల్లో నటించాడు. 2023 లో బలగం అనే చిత్రానికి దర్శకత్వం వహించాడు.

## వ్యక్తిగత జీవితం
వేణు స్వస్థలం తెలంగాణాలోని సిరిసిల్ల. తల్లిదండ్రులకు వేణు తొమ్మిదో సంతానం. వీరు కూరగాయల వ్యాపారం చేసేవారు. వాళ్ళకి ఆ పనుల్లో సాయపడుతూ చదువుకున్నాడు. అదే పనిలో వాగుడుకాయ అని పేరు కూడా తెచ్చుకున్నాడు. మార్షల్ ఆర్ట్స్ నేర్చుకుని రెండు సార్లు స్టేట్ ఛాంపియన్ కూడా అయ్యాడు. కానీ ఆ తర్వాత సినిమాల మీద ఆసక్తి కలిగి ఇంటి నుంచి బయటికి వచ్చాడు.

## కెరీర్
ప్రారంభంలో నవకాంత్ అనే రచయిత దగ్గర మూడు నెలలు సహాయకుడిగా పనిచేశాడు. సినిమా రంగంలో ఉన్నవారికి దగ్గరగా ఉంటే అవకాశాలు తొందరగా వస్తాయని భావించి నటుడు చిత్రం శ్రీను దగ్గర రెండు సంవత్సరాలు సహాయకుడిగా ఉన్నాడు. నటుడిగా ప్రయత్నించడం కోసం అక్కడి నుంచి కూడా బయటికి వచ్చేశాడు. పని లేకపోవడంతో పూట గడవడం కూడా కష్టమైంది. అదే సమయంలో దర్శకుడు తేజ తాను తీస్తున్న జై సినిమా కోసం నూతన నటులను అన్వేషిస్తున్నాడని తెలుసుకుని ఆడిషన్ కి హాజరై అందులో చిన్న పాత్ర చేజిక్కించుకున్నాడు. ఆ తరువాత 2000 దశాబ్దం నుంచి వేణు చిన్న చిన్న పాత్రల్లో నటిస్తూ ఉన్నాడు. సుమారు 200కి పైగా చిత్రాల్లో నటించాడు. కానీ కమర్షియల్ గా అంత గుర్తింపు రాలేదు. ఈటీవీలో ప్రసారమైన జబర్దస్త్ కార్యక్రమంలో వేణు వండర్స్ అనే పేరుతో ఒక బృందాన్ని నడిపాడు. కొంతకాలం తర్వాత మళ్ళీ సినిమాల మీదనే దృష్టి సారించాడు. తాను పుట్టిన ప్రాంతం, మనుషులు, సంస్కృతి నేపథ్యంలో బలగం సినిమా కథ రాసుకుని తానే దర్శకత్వం వహించాడు. ఈ సినిమా 2023 లో విడుదలై మంచి స్పందన లభించింది.

## వివాదం
జబర్దస్త్ కార్యక్రమంలో ఒక ప్రదర్శనలో తమ కులాన్ని అవమానించారంటూ కొంతమంది ఇతని మీద దాడి చేశారు. ఈ దాడిని తెలుగు సినీ నటుల సంఘం ఖండించింది. దాడికి చేసిన వారిపై చర్య తీసుకోవాలని పోలీసులకు రిపోర్టు చేశారు.

## సినిమాలు

### టెలివిజన్

## మూలాలు

వర్గం:తెలుగు సినిమా హాస్యనటులు
వేలూరి సీతాలక్ష్మి

డా. వేలూరి (వెలమకన్ని) సీతాలక్ష్మి  చెన్నైలో జన్మించి  , బాపట్లలో పెరిగారు.  ఈమె విశాఖ జిల్లా అనకాపల్లిలో 32 సంవత్సరాలకు పైగా తెలుగు అధ్యాపకురాలిగా, రీడరుగా పనిచేసి, ప్రస్తుతం విశ్రాంత జీవనం గడుపుతున్నారు. ఆచార్య బొడ్డుపల్లి పురుషోత్తంగారి పర్యవేక్షణలో అనంతామాత్యునిపై ఆమె రచించిన “భోజరాజీయ కావ్యానుశీలనం” అనే అంశం పై  గుంటూరు నాగార్జున విశ్వవిద్యాలయంలో ఉత్తమ పరిశోధనాగ్రంధంగా ఆచార్య తూమాటి దోణప్ప బంగారు పతకం పొందింది. భమిడిపాటి రామగోపాలం (భరాగో) గారితో కలిసి తెలుగు చిత్రగీతాలపై ఆమె రచించిన “మరో నూటపదహార్లు” అనే పుస్తకం వ్రాశారు. ప్రఖ్యాత గాయని పద్మవిభూషణ్ శ్రీమతి పి. సుశీలపై “వెండివెన్నెల జాబిలి” అనే శీర్షికతో వ్రాసిన వ్యాసం భరాగో, ఇతరులు రూపొందించిన ఒక అభినందన సంచికలో భాగంగా వెలువడింది. ఇవికాక  వీరు  అనేక పుస్తక సమీక్షలు, సాహిత్య ప్రసంగాలు చేశారు.

ప్రస్తుతం ఆమె ఆంధ్ర పద్యకవితా సదస్సు విశాఖజిల్లా శాఖకు ఉపాధ్యక్షురాలిగా పనిచేస్తున్నారు. ఆమె అభిరుచులు -రసరమ్య గీతాల, రసాలూరే పద్యాల శ్రవణం, పఠనం

## మూలాలు

వర్గం:ఆచార్య నాగార్జున విశ్వవిద్యాలయం
వర్గం:తెలుగు రచయిత్రులు
పెరుమాళ్లపల్లె (బంగారుపాలెం)

**పెరుమాళ్లపల్లె** చిత్తూరు జిల్లా, బంగారుపాలెం మండలానికి చెందిన రెవెన్యూయేతర గ్రామం.
జనరల్ షేర్మన్ చెట్టు

**జనరల్ షేర్మన్ చెట్టు** (**General Sherman tree** - **జనరల్ షేర్మన్ ట్రీ**) అనేది అమెరికాలో కాలిఫోర్నియాలోని సీక్వోయా నేషనల్ పార్క్ యొక్క జైంట్ ఫారెస్ట్ లో ఉన్న ఒక పెద్ద చెట్టు. పరిమాణం ద్వారా, ఇది భూమిపై ఒకే కాండమును కలిగి బ్రతికిఉన్న అతిపెద్ద వృక్షం. ఈ జనరల్ షేర్మన్ చెట్టు ప్రస్తుతం బ్రతికివున్న అతిపెద్ద చెట్టు అయినప్పటికి, ఇది చారిత్రాత్మకంగా రికార్డ్ సాధించిన అతిపెద్ద చెట్టు కాదు.

## కొలతలు

## మూలాలు

వర్గం:చెట్లు
సుదర్శన్

* కుడి|thumb|220x220px|లక్ష్మీనారాయణుల వెనుక సుదర్శనచక్రంగుండు సుదర్శన్ - తెలుగు సినీ నటుడు
* సుదర్శన్ - సినీ నటుడు
* సుదర్శన్ పట్నాయక్ - ఒరిస్సాకు చెందిన సైకత శిల్పి
* సుదర్శన చక్రం - శ్రీమహావిష్ణువు చేతిలోని ఆయుధం
* సుదర్శన శతకం - కూరనారాయణ జీయర్ చే రచించబడిన ఒక శతకం
మిస్టర్ అండ్ మిసెస్ శైలజా కృష్ణమూర్తి

**మిస్టర్ అండ్ మిసెస్ శైలజా కృష్ణమూర్తి** 2004లో వచ్చిన చిత్రం. ఇందులో శివాజి, లైలా, తనికెళ్ళ భరణి, ధర్మవరపు సుబ్రహ్మణ్యం, రమా ప్రభ, గిరి బాబు, బ్రహ్మానందం, కృష్ణ భగవాన్, ఎల్బీ శ్రీరాం తదితరులు ముఖ్య పాత్రలలో నటించారు. ఈ సినిమాకి దర్శకత్వం లక్ష్మీ ప్రొడక్షన్ పతాకంపై అట్లూరి పూర్ణచంద్రరావు నిర్మించిన ఈ చిత్రానికి శివ నాగేశ్వరరావు దర్శకత్వం వహించగా, రోహిత్ రాజ్ స్వరాలు సమకుర్చారు.

## నటవర్గం
* లైలా ... శైలజా
* శివాజి ... కృష్ణమూర్తి
* కృష్ణ భగవాన్ ... గైడ్ దేవ్ ఆనంద్
* ధర్మవరపు సుబ్రహ్మణ్యం ... భలేరావ్
* తనికెళ్ళ భరణి
* రమా ప్రభ
* గిరి బాబు
* బ్రహ్మానందం

## సాంకేతిక వర్గం
* గోపిమోహన్ ... కథ
* గుమ్మడి జయకృష్ణ ...ఛాయాగ్రహణం
* నివాస్, శ్రీనాథ్ ...సంభాషణలు

## పాటల జాబితా
1: అమ్మాయీ మనసంటే , రచన: సుద్దాల అశోక్ తేజ, గానం.సుజాత మోహన్

2:అసలే చలికాలం , రచన: సుద్దాల అశోక్ తేజ, గానం.టిప్పు , కల్పన

3: దినక్ దిన్ ఢిల్లీలో, రచన: విశ్వా, గానం.దేవన్

4: నచ్చినొడే నాగార్జున , రచన: చంద్రబోస్, గానం.మాలతి

5:నా మనసే నిన్నే కోరిందిగా , రచన: చిన్ని చరణ్, గానం.టిప్పు, గంగ

6: ఓహో చందమామ , రచన: చిన్ని చరణ్, గానం.సుజాత మోహన్.

## బయటి లంకెలు
* ఇండియన్ మూవీ డాటాబేస్ లో మిస్టర్ అండ్ మిసెస్ శైలజా కృష్ణమూర్తి

వర్గం:బ్రహ్మానందం నటించిన సినిమాలు
వర్గం:2004 తెలుగు సినిమాలు
వర్గం:రమాప్రభ నటించిన సినిమాలు
2016 యూరీ ఉగ్రవాద దాడులు

**2016 యూరీ ఉగ్రవాద దాడులు** అన్నది 2016 సెప్టెంబరు 18 న భారీగా సాయుధులైన నలుగురు ఉగ్రవాదులు జమ్ము కాశ్మీర్ రాష్ట్రంలోని యూరీ పట్టణంపై చేసిన దాడి. కాశ్మీర్ లో భద్రతా దళాలపై 2 దశాబ్దాల కాలంలో జరిగిన అత్యంత దారుణమైన దాడిగా దీన్ని పేర్కొన్నారు. ఏ ఉగ్రవాద సమూహమూ ఈ దాడికి బాధ్యత స్వీకరిస్తూ ప్రకటించలేదు, కానీ ఈ దాడిని ప్రణాళిక వేసి, నిర్వహించింది తీవ్రవాద సంస్థ జైష్-ఎ-మహమ్మద్ అని అనుమానిస్తున్నారు. ఈ దాడి జరిగే నాటికి కాశ్మీరులో అలజడి, అశాంతి చోటుచేసుకుంది.

## నేపథ్యం
2015 నుంచీ ఉగ్రవాదులు ఆత్మాహుతి దాడులు (ఫిదాయీన్ గా ప్రసిద్ధి) భారతీయ రక్షణ దళాలకు వ్యతిరేకంగా సాగించడం పెరుగుతోంది. జూలై 2015లో ముగ్గురు సాయుధులు గురుదాస్ పూర్ లో ఒక బస్సుపై, పోలీస్ ఠాణాపై దాడి చేశారు. 

2016లో 4-6 మంది సాయుధులు పఠాన్ కోట్ వైమానిక దళ స్థావరంపై దాడిచేశారు, ఈ దాడి జైష్-ఎ-మొహమ్మద్ చేసిందని భారతీయ అధికార వర్గాలు అంచనా వేశాయి.

2016 జూలై 8 న ఉగ్రవాద నాయకుడు బుర్హాన్ వాణి పోలీసుల ఎదురుకాల్పుల్లో మరణించడంతో జమ్ము కాశ్మీర్ రాష్ట్రంలో ఆందోళనలు, అశాంతి ఎడతెగకుండా సాగాయి. ఈ మరణంతో లోయలో భారత ప్రభుత్వానికి వ్యతిరేకంగా కొన్ని వర్గాలు ఆందోళనలు చేసాయి.

## దాడి
thumb|260x260px|డైరెక్టర్ జనరల్ మిలిటరీ ఆపరేషన్స్ (డిజిఎంఓ) లెఫ్టినెంట్ జనరల్ రణబీర్ సింగ్, 2016 సెప్టెంబరు 19  న యూరి, జమ్మూ కాశ్మీర్‌లోని ఆర్మీ క్యాంప్ వద్ద జరిగిన ఉగ్రవాద దాడిపై మీడియాకు వివరిస్తున్న దృశ్యచిత్రం.
సెప్టెంబరు 18 తెల్లవారుజామున 5.30 గంటలకు నలుగురు సాయుధులైన ఉగ్రవాదులు నియంత్రణ రేఖకు సమీపంలోని యూరీ పట్టణంలోని భారత సైనిక బ్రిగేడ్ హెడ్ క్వార్టర్స్ పై మెరుపుదాడి చేశారు. మూడు నిమిషాల్లో 17 గ్రెనేడ్లు విసిరారు. అడ్మినిస్ట్రేటివ్ బేస్ కాంపులో మంటలు వ్యాపించడంతో అప్పటికప్పుడు 17 మంది సైనికులు, సైనికాధికారులు మరణించారు, ఆపైన మరో 19-30 మంది సైనికులు ఈ దాడిలో గాయపడ్డారు. బతికి ఉన్నారని భావించిన ఉగ్రవాదులను ఏరివేసేందుకు ఆపరేషన్లు ప్రారంభించారు.
చనిపోయిన సైనికుల్లో అత్యధికులు 10 డోగ్రా, 6 బీహార్ రెజిమెంట్లకు చెందినవారు. గాయపడిన సైనికుల్లో ఒకరు ఆర్&ఆర్ ఆసుపత్రిలో 19 సెప్టెంబరున మరణించగా, మరొకరు 24 సెప్టెంబరులో చనిపోయారు, దాంతో మృతుల సంఖ్య 19కి చేరింది.

## ఇవి కూడా చూడండి

* భారత్‌లో ఉగ్రవాద ఘటనల జాబితా

## మూలాలు

వర్గం:జమ్మూ కాశ్మీరులో ఉగ్రవాదుల దాడులు
వర్గం:భారత పాకిస్తాన్ సంబంధాలు
వర్గం:కాశ్మీర్ సమస్య
వర్గం:సంఘటనలు
వర్గం:2016 సంఘటనలు
హేమసుందర్

**హేమసుందర్**    భారతీయ సినిమానటుడు, సహాయనటుడు, టెలివిజన్ నటుడు. ఆయన  తెలుగుసినిమా, కొన్ని తమిళ,మలయాళ,కన్నడ, హిందీ, భోజ్‌పురి భాషలలో కూడా నటించాడు. ఆయన సుమారు 300 చిత్రాలలో నటించాడు. ఆయన 1972 లో విచిత్రబంధం చిత్రం ద్వారా చిత్రసీమకు పరిచయమయ్యాడు.

## పురస్కారాలు
;నంది పురస్కారాలు
;నంది ఉత్తమ నటుడు (1978) - నాలాగ ఎందరో
## సినిమాలు

## మూలాలు

## ఇతర లింకులు

వర్గం:తెలుగువారు
వర్గం:తెలుగు సినిమా నటులు
వర్గం:నంది ఉత్తమ నటులు
వర్గం:టెలివిజన్ నటులు
జగ్గారావు (నటుడు)

right|250px|thumb|ఎస్.వి. జగ్గారావు
**ఎస్.వి. జగ్గారావు** పాతతరం తెలుగు సినిమా నటుడు. జగ్గా రావు గారు దుష్టపాత్రలను, సహాయపాత్రలను ఎక్కువగా పోషించారు. ఆయన యన్.టి.ఆర్ నటించిన పలు చిత్రాలలో విలన్ పాత్రలు పోషించారు.  ఆయని చివరి చిత్రం నాగార్జున నటించిన డాన్.

## జీవిత విశేషాలు
ఆయన గుంటూరు జిల్లాలోని తెనాలి తాలూకాకు చెందిన మోరంపూడి గ్రామంలో జన్మించాడు. బాల్యంలో ఆయన కాంగ్రెస్ సేవాదళంలో చేరి భారత స్వాతంత్ర్యోద్యమంలో పాల్గొనాడు. అతను గౌతు లచ్చన్న, టంగుటూరి ప్రకాశంపంతులు, ఎన్.జి.రంగా వంటి వారితో కలసి పనిచేసాడు. సమాజం చిత్ర నిర్మాణ సమయంలో ఆర్.నాగేశ్వరరావు, ఆకస్మిక మరణం తరువాత ఆయన స్థానంలో జగ్గారావు నటించి చిత్రాన్ని పూర్తి చేసాడు. తరువాత భక్త శబరి చిత్రంలో సన్యాసిగా నటించాడు. అతను ఎన్.టి.రామారావుచే ఆకర్షించబడి భీష్మ సినిమాలో దుశ్శాసనునిగా నటించాడు. అప్పటి నుండి ఎన్.టి.ఆర్ కు కుడిభుజంగా మెలిగాడు. ఎక్కడ ఎన్.టి.ఆర్ ఉన్నా అక్కడ జగ్గారావు ఉండేవాడు. ఎన్.టి.రామారావు తరువాత సూపర్‌స్టార్ కృష్ణ అతనికి అన్ని చిత్రాలలో అవకాశం కల్పించాడు. అదే విధంగా ప్రముఖ దర్శకుడు బి.విఠలాచార్య దర్శకత్వంలొ అనేక చిత్రాలలొ నటించాడు.  జగ్గారావు బాపు దర్శకత్వంలో వచ్చిన 'సాక్షి' సినిమా ద్వారా నటుడిగా రంగప్రవేశం చేశాడు. ఎన్టీ రామారావుకి అనుచరుడిగా పేరున్న జగ్గారావు ప్రతినాయకునిగా సుమారు 500 సినిమాలలో నటించాడు. ఆయన బాపు, రమణలతో పాటు హైదరాబాదుకు మకాం మార్చాడు. ఈయన ఫిలింనగర్ హౌసింగ్ సొసైటీ సభ్యునిగా కీలక పాత్ర వహించాడు.

## చిత్రసమాహారం

* చరణదాసి (1956)
* పరువు ప్రతిష్ఠ (1963)
* సి.ఐ.డి (1965)
* పిడుగురాముడు (1966)
* సాక్షి (1967) - మస్తాన్
* శ్రీకృష్ణావతారం (1967) -దుశ్శాసనుడు
* రాము (1968)
* ఏకవీర (1969)
* గండికోట రహస్యం (1969)
* బందిపోటు భీమన్న (1969)
* రాజసింహ (1969)
* చలాకీ రాణి కిలాడీ రాజా (1971)
* జేమ్స్ బాండ్ 777 (1971)
* గూడుపుఠాని (1972)
* దేవుడు చేసిన మనుషులు (1973)
* నేరము – శిక్ష (1973)
* అల్లూరి సీతారామరాజు (1974) - కవర్ట్
* దేవదాసు (1974)
* యమగోల (1977)
* చిరంజీవి రాంబాబు (1978)
* వేటగాడు (1979)
* సూపర్ మేన్ (1980)
* కొండవీటి సింహం (1981)
* గజదొంగ (1981)
* కలియుగ రాముడు (1982)
* భానుమతిగారి మొగుడు (1987)
* సంకెళ్ళు (1988)

## వ్యక్తిగత జీవితం
ఈయనకు భార్య, ముగ్గురు కుమారులున్నారు. ఈయన 2013 ఫిబ్రవరి 23 న తన 88వ యేట మరణించాడు.

## మూలాలు

## బయటిలింకులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాదు - (చల్లా సుబ్బారాయుడు సంకలనం ఆధారంగా)
* టాలీవుడ్ ఫోటో ప్రొఫైల్ బ్లాగు -  Dr.Seshagirirao-MBBS.
* యూట్యూబ్ వీడియో

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:2013 మరణాలు
వర్గం:జనన సంవత్సరం తప్పిపోయినవి
4జి

**4జి** (**4G**) అనేది 3జి వెంబడిగా వచ్చిన వైర్లెస్ మొబైల్ టెలికమ్యూనికేషన్స్ టెక్నాలజీ నాలుగవ జనరేషన్. 4జి వ్యవస్థ ఇంటర్నేషనల్ మొబైల్ టెలికమ్యూనికేషన్స్ (IMT) అడ్వాన్సుడ్ లో ఇంటర్నేషనల్ టెలికమ్యూనికేషన్ యూనియన్ (ITU) చే నిర్వచించబడిన సామర్థ్యాలను అందించవలసి ఉంటుంది. ఇతర ఖండాల కోసం చేసిన 3G, 4G పరికరాలు వివిధ ఫ్రీక్వెన్సీ బ్యాండ్ల కారణంగా ఎల్లప్పుడూ అనుకూలంగా ఉండవు. మార్చి 2008లో అంతర్జాతీయ టెలికమ్యూనికేషన్స్ యూనియన్ రేడియో సమాచార రంగం (ITU-R) ఇంటర్నేషనల్ మొబైల్ టెలికమ్యూనికేషన్స్ అడ్వాన్సుడ్ (IMT-అడ్వాన్సుడ్) స్పెసిఫికేషన్ అనే 4జి ప్రమాణాలకు కావలసిన సెట్ ను పేర్కొన్నది, 4జి సేవల కోసం గరిష్ఠ వేగ అవసరాల సెట్టింగ్ అధిక చలనశీలత కమ్యూనికేషన్ (రైళ్లు, కార్లు వంటి వాటిలో) కోసం సెకనుకు 100 మెగాబిట్లు (Mbit/s), తక్కువ చలనశీలత కమ్యూనికేషన్ కోసం (పాదచారులు, స్థిర వినియోగదారుల వంటి) సెకనుకు 1 గిగాబిట్ (Gbit/s).

## మూలాలు

వర్గం:సమాచార సాధనాలు
వర్గం:అంతర్జాలం
వినోద్ బాల

**వినోద్ బాల** ప్రముఖ రంగస్థల, బుల్లితెర, చలనచిత్ర నటుడు, రంగస్థల అధ్యాపకుడు, నిర్మాత.

## జననం
వినోద్ బాల భీమవరం లో జన్మించారు.

## కళారంగ ప్రస్థానం
ఏరోనాటిక్స్ కోర్సుని మధ్యలోనే ఆపేసి హైదరాబాద్ లోని మధు ఫిలిం ఇనిస్టిట్యూట్‌లో నటనలో శిక్షణ తీసుకొని, బంగారు పతకం సాధించారు. పీపుల్స్ ఎన్‌కౌంటర్ సినిమాలో భానుప్రియ సోదరుడి పాత్రలో నటించి తెరంగేట్రం చేసిన వినోద్ బాల, టి.వి.ఆర్టిస్టుల సంఘానికి అధ్యక్షుడిగా కూడా చేసారు. మంజులానాయుడు దర్శకత్వంలో యద్ధనపూడి సులోచనారాణి నవల "ఆగమనం"ను రుతురాగాలు పేరిట టీవీ సీరియల్‌గా తీసినప్పుడు, అందులో వినోద్‌బాల కూడా ఓ ముఖ్య పాత్రలో నటించారు. ఆ సీరియల్ హిట్ కావడం వల్ల మరిన్ని అవకాశాలు పొందిన నటుల్లో వినోద్‌బాల కూడా ఒకరు. కసూర్తి టీవీ సీరియల్‌లో నటనకు గాను ఉత్తమ సహాయనటుడిగా పురస్కారాన్ని కూడా పొందారు వినోద్ బాల. ఈయన ప్రముఖ హాస్యనటుడు ఏవీఎస్‌తో కలిసి కామెడీ ఫిలిం అవార్డ్స్ అనే కార్యక్రమాన్ని కూడా రూపకల్పన చేశారు. రామ్‌గోపాల్‌వర్మ "శివ" సినిమాకి దర్శకత్వం వహిస్తున్నప్పుడు తొలుత వినోద్‌బాల పైనే హీరో ట్రైల్ షూట్ తీశారని ఆయన ఓ ఇంటర్వ్యూలో పేర్కొన్నారు.

## నటించిన చిత్రాలు
# పీపుల్స్ ఎన్‌కౌంటర్
# లాఠి 
# వారసుడు 
# కన్యాదానం
# తొలిపొద్దు 
# గండిపేట రహస్యం
# శివమణి
# ఆంధ్రావాలా (సినిమా)
# మనోహరం
# రక్షణ  (2024)

## బయటి లింకులు
*
*వినోద్ బాల ఇంటర్వ్యూ
*వెబ్ దునియాలో వినోద్ బాల గురించి ప్రస్తావన

వర్గం:తెలుగు రంగస్థల కళాకారులు
వర్గం:పశ్చిమ గోదావరి జిల్లా సినిమా నటులు
వర్గం:పశ్చిమ గోదావరి జిల్లా టెలివిజన్ నటులు
పాతూరి అన్నపూర్ణ

thumb|పాతూరి అన్నపూర్ణ
**పాతూరి అన్నపూర్ణ** ప్రముఖ తెలుగు రచయిత్రి. నెల్లూరులోని ఆదర్శ ఉన్నత పాఠశాలలో ఉపాధ్యాయినిగా పనిచేస్తున్నారు. మూడు దశాబ్దాల తన సాహితీ ప్రయాణంలో 300 పైగా కవితలు, 25 పైగా కథలు, కొన్ని వ్యాసాలు, గల్పికలు, బాలల కథలు రాశారు.నెల్లూరు జిల్లా రచయితల సంఘం కార్యదర్శిగా పనిచేశారు. ప్రస్తుతం నెల్లూరు జిల్లా తెలుగు భాషోద్యమ సమితికి అధ్యక్షురాలిగా కొనసాగుతున్నారు. 
## ప్రచురణలు
*అడవి ఉరేసుకుంది (కవితా సంకలనం)
*నిశ్శబ్దాన్ని వెతక్కు (కవితా సంకలనం)
*పెన్నా తీరాన (నానీల సంపుటి)
*హృదయాక్షరాలు (నానీల సంపుటి)
## పురస్కారాలు
*ఆంధ్రప్రదేశ్ రాష్ట్రప్రభుత్వ ఉత్తమ ఉపాధ్యాయిని పురస్కారం
*జయంతి పబ్లికేషన్స్ వారిచే జయంతి విశిష్ట పురస్కారం (2008)
*కళాంజలి సంస్థ నెల్లూరు వారిచే సాహితీ సరస్వతి బిరుదు (2008)
*సహజ సాహితీ సంస్థ, చీరాల వారిచే సాహితీ విశారద బిరుదు (2010) 
*సృజన సాహిత్య సాంస్కృతిక వేదిక, నెల్లూరు వారిచే 'నిశ్శబ్దాన్ని వెతక్కు' కవితా సంపుటికి రాష్ట్రస్థాయి అత్యున్నత పురస్కారం
*'నాన్న కోసం' అనే కథకు సోమేపల్లి సాహితీ పురస్కారం (2011)

## మూలాలు

* ప్రతిలిపి స్వీయప్రచురణల వేదికలో పాతూరి అన్నపూర్ణ ప్రొఫైల్
## ఇతర లింకులు
* యూట్యూబ్ లో తానా చైతన్య స్రవంతి 2014, నెల్లూరు లో కవితలు

వర్గం:తెలుగు రచయిత్రులు
వర్గం:సోమేపల్లి సాహితీ పురస్కార గ్రహీతలు
కాత్యాయనీ దుర్గా

కుడి|thumb|333x333px|రాక్షస సంహారం చేస్తున్న కాత్యాయనీ దేవి
**కాత్యాయనీ దుర్గాదేవి'',***</span> నవదుర్గల్లో ఆరో అవతారం. నవరాత్రుల్లో ఆరవ రోజైన ఆశ్వీయుజ శుద్ధ షష్ఠి నాడు ఈ అమ్మవారిని పూజిస్తారు భక్తులు. అమరకోశం పార్వతీదేవికి ఇచ్చిన రెండో పేరు కాత్యాయనీ. శాక్తేయంలో ఈ అమ్మవారిని శక్తి, దుర్గ, భద్రకాళి, చండికల అపర అవతారంగా భావిస్తారు. పతంజలి రాసిన మహాభాష్యంలో కాత్యాయనీ అమ్మవారిని దుర్గదేవిగా వర్ణించారు. ఇది క్రీ.పూ రెండో శతాబ్దంలో రాశారు.

[[యజుర్వేదం]]లోని త్రైతీయ అరణ్యకలో మొట్టమొదటే ఈ ఆమ్మవారి ప్రస్తావన వస్తుంది. స్కంద పురాణం ప్రకారం   సింహవాహిని అయిన ఈ  అమ్మవారు మహిషాసుర  సంహారంలో పార్వతీదేవికి సహాయం  అందించింది. నవరాత్రుల సమయంలో ఈ అమ్మవారిని భారతదేశమంతటా పూజిస్తారు.

[[మార్కండేయ పురాణం]], దేవి భాగవతాలలో కూడా ఈ అమ్మవారి గురించి ప్రస్తావన చూడవచ్చు. బౌద్ధ, జైన గ్రంధాలలో కూడా ఈ అమ్మవారి గురించి ఉండటం విశేషం. ముఖ్యంగా కాళికా పురాణంలో కాత్యాయనీదేవి గురించి ప్రస్తావస్తూ ఓడిశా ప్రదేశం జగన్నాధునికీ, కాత్యాయనీ దేవికి పీట వంటిది అని వివరించారు.

హిందూ శాస్త్రాలు, యోగ, తంత్ర విద్యల ప్రకారం కాత్యాయనీ దేవి అజ్ఞా చక్రానికి అధిష్ఠాన దేవత. ఈ అమ్మవారిని ధ్యానించడం వల్ల ఏకాగ్రత బాగా ఉంటుందని విశ్వాసం.

ధ్యాన శ్లోకం:

చంద్రహాసోజ్వలకరా శార్దూలవరవాహనా!                                                                                         

కాత్యాయినీ శుభం దద్యాదేవి దానవఘాతినీ!!

== మూలాలు ==
<span>*'కాత్యాయనీ దుర్గాదేవి*,***</span> నవదుర్గల్లో ఆరో అవతారం. నవరాత్రుల్లో ఆరవ రోజైన ఆశ్వీయుజ శుద్ధ షష్ఠి నాడు ఈ అమ్మవారిని పూజిస్తారు భక్తులు. అమరకోశం పార్వతీదేవికి ఇచ్చిన రెండో పేరు కాత్యాయనీ. శాక్తేయంలో ఈ అమ్మవారిని శక్తి, దుర్గ, భద్రకాళి, చండికల అపర అవతారంగా భావిస్తారు. పతంజలి రాసిన మహాభాష్యంలో కాత్యాయనీ అమ్మవారిని దుర్గదేవిగా వర్ణించారు. ఇది క్రీ.పూ రెండో శతాబ్దంలో రాశారు.<div class="reflist" style="list-style-type: decimal;">
**శ్లోకం''':-



వర్గం:నవ దుర్గలు
మానస ఎండ్లూరి

**మానస ఎండ్లూరి**  వర్థమాన తెలుగు రచయిత్రి. ఆమెకు 2020 సంవత్సరానికి ప్రతిష్ఠాత్మక కేంద్ర సాహిత్య అకాడమీ పురస్కారం లభించింది. ఆమె **మిళింద కథలు** రచనకుగాను యువ సాహితీ పురస్కారం దక్కింది. మరాఠీ నవల ‘ఓ’ ని 2015లో ‘ఊరికి దక్షిణాన’గా తెలుగులోకి అనువదించారు. 

## జీవిత విశేషాలు
తెలుగు సాహిత్యం లో గొప్ప పేరున్న ఆచార్య.ఎండ్లూరి సుధాకర్,డా.పుట్ల హేమలత వీరి తలిదండ్రులు. అమ్మమ్మ గారి ఊరు నెల్లూరులో జన్మించారు సుధాకర్ గారి వృత్తి రీత్యా రాజమహేంద్రవరం లో  పెరిగింది.  ఏలూరు సెయింట్‌ థెరెస్సాలో ఇంగ్లీష్‌ లిటరేచర్‌, సైకాలజీలో డిగ్రీ చేసింది. హైదరాబాద్‌ కేంద్రీయ విశ్వవిద్యాలయంలో భాషాశాస్త్రంలో పీజీ చేసింది.  తల్లిదండ్రులు తెలుగు రచయితలు. 

ఆమె తండ్రి ఉద్యోగరీత్యా ఆమె రాజమండ్రిలో పెరిగినా ఆమెకు నెల్లూరు, హైదరాబాద్‌ ప్రాంతాల మాండలికాలతో అనుబంధం ఎక్కువ. ఆమె తల్లిదండ్రుల నుండి పొందిన స్ఫూర్తే ఆమె సాహిత్య సృజనకు ప్రేరణ. చిన్నతనం నుండి ఆమెకు రచనలు చదవడం అబ్బింది. ఇంటికొచ్చేవారందరూ ఎక్కువగా సాహితీకారులైనందున ఇంటా బయటా ఎక్కువగా సాహిత్య చర్చలే జరిగేవి. చలం రాసిన "మైదానం" ను ఆమె తండ్రి ఏడవ తరగతిలో చదివించాడు. హైస్కూలు చదువుతున్నప్పుడు ఆమె యండమూరి నవలను చదివింది చిన్నతనంలో ఏవో హైకూలు, కవితలు రాసేది. పెరిగే కొద్దీ ప్రగతిశీల సాహిత్యం, సామాజిక అంశాలపై రచనలు చదువుతూ వచ్చింది. ఆమె తొలి కథ  'గౌతమి' 2014లో 'విహంగ' వెబ్‌ పత్రికలో ప్రచురితమైంది. ఆమె అనేక కథలను రాసింది. 

తాను చేసే రచనల్లో వివిధ సామాజిక అంశాలను స్పృశించడం ఈ యువ రచయిత్రి ప్రత్యేకత. ముఖ్యంగా స్త్రీ పురుష సంబంధాలు, స్వలింగ ప్రేమలు-సమస్యలు, దళిత క్రైస్తవ జీవన నేపథ్యంలో రాస్తుంది. ప్రస్తుతం ఒక బ్లాగు కూడా నడుపుతున్న ఈమె పలు అంతర్జాల పత్రికలతో పాటూ  పత్రికలకు కూడా కథలు రాస్తుంది.     మొదటి కథ ‘గౌతమి’ విహంగ (మహిళా సాహిత్య పత్రిక) లో ప్రచురితమైంది. ఆమె తల్లి పుట్ల హేమలత  బాధిత స్త్రీల పట్ల నిలవాలి అన్న ఉత్సుకతతో 2010లో "విహంగ" పత్రికను స్థాపించింది. 2019 ఫిబ్రవరి 9న ఆమె తల్లి మరణించినందున  విహంగ సంపాదక బాధ్యతలు కుమార్తెగా ఆమె తీసుకుంది. ఆమె పలు పురస్కారాలు అందుకుంది. సాహిత్య అకాడమీ నిర్వహించిన కథా పఠనంలో రాష్ట్రీయ, జాతీయ సదస్సుల్లో పాల్గొంది. ప్రజాస్వామిక రచయిత ల వేదికలో (ప్రరవే)లో ముఖ పాత్ర పోషిస్తున్నారు.

## రచనలు

* మిళింద కథలు

## కథలు
* బొట్టు
* బొట్టుకుక్క
* దొంగ బొట్టు
* బొట్టు భోజనాలు
* కరెక్టివ్ రేప్ 
* అంతిమం
* అమ్మకో లేఖ
* అబద్ధం
* అదే ప్రేమ
* అర్థజీవి 
* నటీనటులు
* అవిటి పెనిమిటి
* మైదానంలో నేను
* గౌతమి
* మెర్సీ పరిశుద్ధ పరిణయం

## మూలాలు

వర్గం:తెలుగు రచయిత్రులు
వర్గం:కేంద్ర సాహిత్య అకాడమీ యువ పురస్కార గ్రహీతలు
యాది (నాటిక)

thumb|right|యాది (నాటిక)లోని దృశ్యం

**యాది (నాటిక)** ఉషోదయ కళానికేతన్ వారి ఆధ్వర్యంలో ప్రదర్శించబడుతున్న సాంఘిక నాటిక. దీనికి రచన, దర్శకత్వం చెరుకూరి సాంబశివరావు. రైతులు పడుతున్న కష్టాలను కళ్లముందుంచిన ఈ నాటిక తెలుగు రాష్ట్రాల్లోని వివిధ పరిషత్తులలో పాల్గొని వివిధ అంశాలలో బహుమతులను సాధించింది.

## కథా సారాంశం
ప్రస్తుతం పాలకుల విధానాలతో రైతులు చాలా ఇబ్బందులు పడుతున్నారు. చాలామంది రైతులు కష్టాలు పడలేక ఆత్మహత్యలు చేసుకుని చనిపోతున్నారు. చావే సమస్యకు పరిష్కారం కాదని, సమస్యలు వచ్చినప్పుడు భయపడి పారిపోకుండా పోరాడి గెలవాలి అనేది ఈ నాటిక సారాంశం.

## పాత్రలు - నటీనటులు
* రైతు - చెరుకూరి సాంబశివరావు
* యాదమ్మ - అమృతవర్షిణి
* రైతు తల్లి - ఉమామహేశ్వరి
* రైతు తమ్ముడు - మస్తాన్ రావ్

## బహుమతులు
* అమృతవర్షిణి - ఉత్తమ నటి నంది నాటక పరిషత్తు - 2016
* ఉమామహేశ్వరి - ఉత్తమ నటి (పర్చూరు పరిషత్)
* యాది - ద్వితీయ ఉత్తమ ప్రదర్శన, అమృత వర్షిణి - ఉత్తమనటి, లీలామోహన్‌ - ఉత్తమ సంగీతం (శార్వాణి, చైతన్య యువజన సంఘం, బి.గొనపపుట్టుగ, శ్రీకాకుళం)
* యాది - ద్వితీయ ఉత్తమ ప్రదర్శన, అమృత వర్షిణి - ఉత్తమనటి (డా.అక్కినేని నాగేశ్వరరావు నాటక కళాపరిషత్, హైదరాబాద్)

## మూలాలు

వర్గం:తెలుగు నాటకరంగం
వర్గం:తెలుగు నాటికలు
శివనాగేశ్వరరావు

**[[బోయిన లచ్చన్న]]**`<big></big>` తెలుగు సినిమా దర్శకుడు. ఆయన తన 23 వ యేట సినీ సినీపరిశ్రమలో అడుగు పెట్టాడు. ఆయన మొదట అసిస్టెంటు డైరక్టరుగా రామ్ గోపాల్ వర్మ వద్ద పనిచేసాడు. ఆయన మొదటి సినిమా మనీ.

## జీవిత విశేషాలు
ఆయన గుంటూరు జిల్లాకు చెందిన ఉప్పలపాడు గ్రామంలో జన్మించాడు. ఆయన గుంటూరులోని హిందూ కళాశాలలో గ్రాడ్యుయేషన్ పూర్తిచేసాడు. ఆయనకు బాల్యం నుండి చిత్రపరిశ్రమలో చేరాలనే ఆసక్తి ఉండేది. తన 23వ యేట తెలుగు చలనచిత్ర పరిశ్రమలో చేరుటకు 1979లో చెన్నై వెళ్లాడు. ఆరు నెలల వరకు యిబ్బందులు పడ్డాడు. జీవనాన్ని కొనసాగించుట కొరకు బుర్రిపాలెం బుల్లోడు, సన్నాయి అప్పన్న చిత్రాలలో అనధికారిక జూనియర్ ఆర్టిస్టుగా నటించాడు. వారు మూడు రోజులకు 100 రూపాయలు యిచ్చేవారు. తరువాత ఆయన ఒక కార్యాలయంలో అకౌంటెంట్ గా జాయిన్ అయ్యాడు. ఘట్టమనేని కృష్ణ నటించిన అమ్మాయికి మొగుడు మామయ్యకి యముడు చిత్రానికి దర్శకత్వ విభాగంలో పనిచేయాల్సిందినా త్రిపురనేని చిట్టిబాబు కోరాడు. ఆ చిత్రం పూంపుహార్ బ్యానర్ పై కరుణానిథి నిర్మిస్తున్నది. ఆయన మధుసూదరరావు, లెనిన్‌బాబు, సి.ఎస్.రావు, ఎస్.ఎ.చంద్రశేఖర్ వంటి దర్శకుల వద్ద పనిచేసాడు. క్రాంతికుమార్ వద్ద స్వాతి చిత్రం నుండి ఆరు సంవత్సరాలు పనిచేసాడు.
thumb|మనీ సినిమా

## చిత్రాలు
;దర్శకునిగా
* మనీ (1993)
* ఒన్ బై టూ (1993)
* లక్కీ ఛాన్స్ (1994)
* మనీ మనీ (1995)
* సిసింద్రీ (1995)
* పట్టుకోండి చూద్దాం (1997)
* ఓ పనై పోతుంది బాబూ...! (1999)
* హాండ్స్ అప్ (2000)
* రమణ (2002)
* ధనలక్ష్మీ ఐ లవ్ యూ (2002)
* మిస్టర్ అండ్ మిసెస్ శైలజా కృష్ణమూర్తి (2004)
* ఫోటో (2006)
* భూకైలాస్ (2007)
* నిన్ను కలిసాక (2009)
* దోచేవారెవరురా (2023) 
;నటునిగా
* నిన్ను కలిసాక (2009)

## మూలాలు

## ఇతర లింకులు

వర్గం:జీవిస్తున్న ప్రజలు
వర్గం:తెలుగు సినిమా దర్శకులు
వర్గం:1956 జననాలు
వర్గం:గుంటూరు జిల్లా సినిమా దర్శకులు
దొంగాట (2015 సినిమా)

**దొంగాట** 2015 లో విడుదలైన క్రైం తెలుగు హాస్య చలన చిత్రం. దీనికి వంశీకృష్ణ దర్శకత్వం వహించాడు. ఈ చిత్ర కథను మోహన్ భరధ్వాజ, వంశీకృష్ణ రాసారు. బుర్రా సాయిమాధవ్ సంభాషణలు రాశాడు. ఈ చిత్రాన్ని మంచు లక్ష్మి స్వయంగా మంచు ఎంటర్‌టైన్‌మెంటు బ్యానర్ పై నిర్మించింది.
## సాంకేతిక వర్గం
# బ్యానర్‌: మంచు ఎంటర్‌టైన్‌మెంట్‌ ప్రై.లి.
# తారాగణం: లక్ష్మీ మంచు, అడివి శేష్‌,తాప్సీ - అతిధి పాత్ర, మధునందన్‌, ప్రభాకర్‌, బ్రహ్మానందం, పృధ్వీ, పవిత్ర తదితరులు
# మాటలు: బుర్రా సాయిమాధవ్
# సంగీతం: సత్య మహావీర్‌, సాయి కార్తీక్, రఘు కుంచె (యాందిరో)
# కూర్పు: యస్‌.ఆర్‌. శేఖర్‌
# ఛాయాగ్రహణం: సామల భాస్కర్‌
# నిర్మాత: లక్ష్మీ మంచు
# రచన, దర్శకత్వం: వంశీకృష్ణ
# విడుదల తేదీ: మే 8, 2015

## కథ
జీవితంలో ఏదైనా చెడ్డ పని చేసి అయినా సెటిల్‌ అయిపోవాలని చూసే వెంకట్‌ (శేష్‌), విజ్జు (మధు), కాటంరాజు (ప్రభాకర్‌) కలిసి శృతి (లక్ష్మీ) అనే ఓ సినిమా హీరోయిన్‌ని కిడ్నాప్‌ చేస్తారు. ఆమె తల్లి (పవిత్ర) దగ్గర్నుంచి పది కోట్లు డిమాండ్‌ చేస్తారు. మరి వారు ప్లాన్‌ చేసినట్టుగానే ఆ పది కోట్లు వారి చేతికి వస్తాయా, రావా అనేది పాత సినిమాలవలె సెటప్‌ పాతదే అయినా కానీ ట్రీట్‌మెంట్‌ పరంగా కొత్తదనం అందించారు. ఎక్కడికక్కడ ట్విస్టులతో ఈ క్రైమ్‌ కామెడీని ఎంటర్‌టైనింగ్‌గా నడిపించారు. మధ్యలో సెంటిమెంటల్‌ టచ్‌ ఇవ్వడం కూడా జరిగింది. 

## మూలాలు

## ఇతర లింకులు

వర్గం:2015 తెలుగు సినిమాలు
అక్కినేని అఖిల్

**అక్కినేని అఖిల్** (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున, అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీతో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున, ఆయన రెండవ భార్య అయిన అమల అక్కినేని లకు జన్మించాడు. నాగార్జున మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు, దర్శకుడు అయిన అక్కినేని నాగేశ్వరరావు మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ, ఐరిష్ వారసుడు.

ఆయన చైతన్య విద్యాలయలో విద్యను ప్రారంభించాడు. తరువాత ఆస్ట్రేలియాలో చదువును రెండేళ్ళపాటు కొనసాగించి తిరిగివచ్చి హైదరాబాదులోని ఓయాక్రిడ్జ్ ఇంటర్నేషనల్ పాఠశాలలో పూర్తిచేసాడు. ఆయన తన 16 వ యేట నుండి సినీ ప్రస్థానంలోనికి అడుగుపెట్టాలని నిర్ణయించుకున్నాడు. అతడి తండ్రి కోరిక ప్రకారం బిజినెస్ మేనేజిమెంటులో చేరడానికి బదులు న్యూయార్క్ లోని లీ స్ట్రాస్‌బెర్గ్ థియేటర్ అండ్ ఫిల్ం ఇనిస్టిట్యూట్ లో నటనా కోర్సులో చేరాడు.

## జీవితం
అఖిల్ మొట్టమొదట సినీరంగంలో శివనాగేశ్వర రావు సినిమా సిసింద్రీ (1995) లో ప్రధాన పాత్ర పోషించాడు. ఈ చిత్రంలో ఒక సంవత్సర బాలునిగా నటించాడు. ఈ చిత్రం ఆంగ్ల హాస్య చిత్రం అయిన "బేబీస్ డే అవుట్" ఆధారంగా తీయబడింది. ఈ చిత్రంలో ఒక బాలుడు ఇంటి నుండి తప్పించుకొని అనేక ఒడిదుడుకులతో, హాస్య సన్నివేశాలతో ఇంటికి చేరే వరకు ఉంటుంది. ఈ సినిమా మంచి సమీక్షలను పొందింది. ఆ తరువాత అఖిల్ బాలునిగా ఏ చిత్రంలోనూ నటించకుండా చిత్ర పరిశ్రమకు దూరంగా ఉంటూ తన చదువు కొనసాగించాడు. 2010లో ఆయన తన తండ్రి  "నాగ్ కింగ్స్ టీమ్" క్రికెట్ లో ఆడాడు. ఈ క్రికెట్ మువీ ఆర్టిస్ట్ అసోసియేషన్ కొరకు నిథులు సమకూర్చడానికొరకు టాలీవుడ్ ట్రోఫీ పేరుతో నిర్వహింపబడింది. ఆ ఆటలో వెంకీ వారియస్ టీం పై ఆయన అర్థ సెంచరీ చేసాడు. ఆ ఆటలో మ్యాన్ ఆఫ్ ది మ్యాచ్,, మ్యాన్ ఆఫ్ ద సిరీస్ టైటిల్స్ ను కైవశం చేసుకున్నాడు. ఆయన చేసిన అత్యధ్బుత ప్రదర్శన వల్ల 2011 లో సెలబ్రిటీ క్రికెట్ లీగ్ లో తెలుగు వారియర్స్ తరపున ఆడుటకు ఆహ్వానించారు. ఈ టోర్నమెంటులో ఆడి 2015 ఎడిషన్ లో కెప్టెన్ గా ఆ జట్టుకు నాయకత్వం వహించాడు.

2014లో ఆయన విక్రం కుమార్ దర్శకత్వంలోని మనం చిత్రంలో చివరి సన్నివేశంలో కనిపించాడు. ఈ చిత్రం అక్కినేని కుటుంబ సభ్యులతో వివిధ తరాలవారితో కూడినది. ఈ చిత్రం 2014 లో తెలుగు చలన చిత్ర పరిశ్రమలో అధిక లాభదాయకమైనది. ఇది ఉత్తమ చిత్రంగా ఫిలిం ఫేర్ పురస్కారంతో పాటు అనేక పురస్కారాలను పొందింది. ఆయన ప్రసిద్ధమైన వ్యాపార ప్రకటనల అడ్వర్‌టైజ్ మేంట్స్ లో కల్కి కొచ్చిన్తో కలసి కార్బన్ ఫోన్, మౌంటైన్ డ్యూ, టైటాన్ వాచ్ లలో నటించాడు. ఆయన మొదటి సినిమా కోసం అనేక కథలను అనేక దర్శకుల నుండి విని వి. వి. వినాయక్  చిత్రంలో నటించడానికి అంగీకరించాడు. ఆ చిత్రం అఖిల్ (2015). ఈ చిత్రంలో నటించడానికి తయారవ్వడానికి ఆయన తాన వ్యక్తిగత స్టంట్ శిక్షకునిగా కిచ్చాను ఎంపిక చేసుకొని థాయిలాండ్లో రెండు నెలకు శిక్షణ పొందాడు.
## నిశ్చితార్ధం
అఖిల్‌కు జైనాబ్ రావ్‌డ్జీతో హైదరాబాద్‌లోని జూబ్లీ హిల్స్‌లోని వారి ఇంట్లో 2024 నవంబరు 26న వివాహ నిశ్చితార్థం జరగగా, 2025 జూన్ 6న వివాహం జరిగింది.

## సినిమాలు

## పురస్కారాలు

* 2015: సైమా ఉత్తమ తొలిచిత్ర నటుడు - అఖిల్

## మూలాలు

## ఇతర లింకులు
* 

వర్గం:జీవిస్తున్న ప్రజలు
వర్గం:భారతీయ సినిమా నటులు
వర్గం:తెలుగు సినిమా నటులు
వర్గం:1994 జననాలు
వర్గం:తెలుగు సినిమా బాలనటులు
వర్గం:సినీ వారసత్వం గల తెలుగు సినిమా వ్యక్తులు